sukhrobnurali/uzbek-legal-corpus huggingface dataset:
Oʻzbekiston Respublikasi Vazirlar Mahkamasi huzuridagi oliy biznes maktabining moddiy-texnika bazasini mustahkamlash chora-tadbirlari toʻgʻrisida
(resolution, 2017-06-26)

Oʻbekiston Respublikasi Vazirlar Mahkamasi huzuridagi Oliy biznes maktabining moddiy-texnika bazasini mustahkamlash, va davlat mulkidan samarali foydalanishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Davlat raqobat qoʻmitasi, Moliya vazirligi, Iqtisodiyot vazirligi, Toshkent shahar hokimligi va Oʻzbekiston Respublikasi Vazirlar Mahkamasi huzuridagi Oliy biznes maktabining (keyingi oʻrinlarda — Oliy biznes maktabi) mazkur qaror 1-ilovasida keltirilgan roʻyxat boʻyicha obyektlarni tashkilotlarga operativ boshqarish huquqi asosida, bepul berish toʻgʻrisidagi takliflari maʼqullansin. 2. Oʻzbekiston Respublikasi Davlat raqobat qoʻmitasi va Oliy biznes maktabi mazkur qarorning 1-ilovasida koʻrsatilgan obyektlarni bir oy muddatda belgilangan tartibda qabul qilib olinishi-topshirilishini shuningdek keyinchalik ulardan samarali foydalanilishini taʼminlasinlar. 3. Davlat raqobat qoʻmitasi Oʻzbekiston Respublikasi Moliya vazirligi bilan belgilangan tartibda kelishilgan holda Oliy biznes maktabiga Xususiylashtirilgan korxonalarga koʻmaklashish jamgʻarmasidan uning asosli hisob-kitoblariga muvofiq loyiha-smeta hujjatlarini tayyorlash va rekonstruksiya qilish, shuningdek, mazkur qarorning 1-ilovasi birinchi bandida koʻrsatilgan mulkiy majmuani jihozlash bilan bogʻliq xarajatlarni qoplash uchun zarur mablagʻlar ajratilishini taʼminlasin. 4. Mazkur qaror 1-ilovasining birinchi bandida koʻrsatilgan mulkiy majmuani rekonstruksiya qilish doirasida quyidagilar belgilansin: buyurtmachi — Oliy biznes maktabi; bosh loyiha tashkiloti — “Tashgiprogor” AJ; bosh pudratchi tashkilot — “Trest № 12” AJ. 5. Oʻzbekiston Respublikasi Hukumatining ayrim qarorlariga 2-ilovaga muvofiq oʻzgartirishlar kiritilsin. 6. Vazirlar Mahkamasining 2009-yil 2-fevraldagi № 32-sonli “Korporativ boshqaruv markazini joylashtirish toʻgʻrisida”gi qarori oʻz kuchini yoʻqotgan deb hisoblansin. 7. Ushbu qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 2. Vazirlar Mahkamasining “Oliy biznes maktabining moddiy-texnika bazasini mustahkamlash chora-tadbirlari toʻgʻrisida” 2013-yil 19-fevraldagi 48-sonli qarorining 1 va 2-bandlari oʻz kuchini yoʻqotgan deb hisoblansin. 3. Vazirlar Mahkamasining “Davlat mulkini samarali tasarruf etish chora-tadbirlari toʻgʻrisida” 2014-yil 28-martdagi 75-sonli qaroriga 2-ilovada: a) “Oʻlcham (binolar va inshootlar, % ulush)” ustunidagi 6-pozitsiyada “12 031” raqami “5 031” raqami bilan almashtirilsin. b) 12-pozitsiya kuchini yoʻqotgan deb hisoblansin.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasining “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2014-yil 11-dekabrdagi OʻRQ-381-son Qonuni)
(law, 2019-09-13)

Oʻzbekiston Respublikasining “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2014-yil 11-dekabrdagi OʻRQ-381-son Qonunining 6-moddasiga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Vazirliklar va idoralar bir oy muddatda oʻz idoraviy normativ-huquqiy hujjatlarini ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. Vazirlar Mahkamasining 2003-yil 18-apreldagi 188-son qarori (Oʻzbekiston Respublikasi QT, 2003-y., 4-son, 31-modda) bilan tasdiqlangan Tarkibiy oʻzgartiriladigan korxonalarning, shuningdek ularga nisbatan bankrotlik tartiboti qoʻllanilgan korxonalarning mol-mulkini baholash va sotish tartibi toʻgʻrisidagi nizomda: a) 19-bandning ikkinchi xatboshidagi “Korxona” soʻzi “Tarkibiy oʻzgartiriladigan korxona” soʻzlari bilan almashtirilsin; b) 20-banddan “toʻgʻridan-toʻgʻri shartnoma asosida” soʻzlari chiqarib tashlansin; v) 21-banddagi “142-1 va 143-moddalarida” soʻzlari “143-moddasida” soʻzlari bilan almashtirilsin; g) 27-banddagi “sakkizinchi va toʻqqizinchi” soʻzlari “oltinchi va yettinchi” soʻzlari bilan almashtirilsin.
Koʻmir uchun ulgurji-sotish narxlari ustamasining maxsus miqdorini oʻzgartirish toʻgʻrisida
(resolution, 2018-01-26)

Oʻzbekiston Respublikasi Vazirlar Mahkamasining “2013 — 2018-yillar davrida koʻmir sanoati korxonalarini modernizatsiyalash, texnik va texnologik jihatdan qayta jihozlash hamda uni muvozanatli rivojlantirish dasturini tasdiqlash toʻgʻrisida” 2013-yil 6-iyundagi 161-son qarori ijrosini soʻzsiz taʼminlash, koʻmir tarmogʻini modernizatsiya qilish va rivojlantirish uchun zarur moliyaviy mablagʻlar bilan taʼminlash maqsadida, Vazirlar Mahkamasi qaror qiladi: 1. 2015-yil 1-yanvardan boshlab koʻmir tarmogʻi korxonalari tomonidan sotiladigan 1 tonna koʻmiring ulgurji sotish narxiga maxsus ustama miqdori 54 000 soʻm etib belgilansin, aholiga va Oʻzbekiston Respublikasi Davlat budjetidan moliyalashtiriladigan tashkilotlarga sotiladigan koʻmir hajmlari bundan mustasno. 2. Belgilansinki: maxsus ustamani qoʻllashdan kelib tushadigan mablagʻlar faqat koʻmir tarmogʻini modernizatsiya qilish, texnik va texnologik jihatdan qayta jihozlash va uni bir meʼyorda rivojlantirish boʻyicha investitsiya loyihalarini amalga oshirishga, investitsiya loyihalari doirasida jalb qilingan kredit qarzlarini soʻndirishga, koʻmir tarmogʻi korxonalari tomonidan amalga oshiriladigan qoʻshimcha kon ustini ochish ishlarini bajarishga yoʻnaltiriladi; 1 tonna koʻmir uchun maxsus ustama miqdorini oʻzgartirish boʻyicha takliflar Oʻzbekiston Respublikasi Moliya vazirligi va Oʻzbekiston Respublikasi Iqtisodiyot vazirligi bilan kelishgan holda “Oʻzbekiston temir yoʻllari” AJ tomonidan Oʻzbekiston Respublikasi Vazirlar Mahkamasiga kiritiladi. 3. 2015-yil 1-yanvardan boshlab Oʻzbekiston Respublikasi Vazirlar Mahkamasining “Koʻmir uchun maxsus ulgurji-sotish narxlari ustamasini joriy yetish toʻgʻrisida” 2013-yil 27-dekabrdagi 345-son qarori oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazir oʻrinbosari G.I. Ibragimov zimmasiga yuklansin.
Tadbirkorlik subyektlarining Oʻzbekiston Respublikasi Transport vazirligida temir yoʻl transporti sohasida ruxsat berish tartib-taomillaridan oʻtishi tartibi toʻgʻrisidagi nizomlarni tasdiqlash haqida
(resolution, 2022-03-01)

“Tadbirkorlik faoliyati sohasidagi ruxsat berish tartib-taomillari toʻgʻrisida”gi Oʻzbekiston Respublikasi Qonunini ijro etish yuzasidan va Oʻzbekiston Respublikasi Vazirlar Mahkamasining “Tadbirkorlik faoliyati sohasidagi ruxsat berish tartib-taomillari toʻgʻrisida”gi Oʻzbekiston Respublikasi Qonunini amalga oshirish chora-tadbirlari toʻgʻrisida” 2013-yil 15-avgustdagi 225-son qaroriga muvofiq, shuningdek temir yoʻl transporti sohasida tadbirkorlik subyektlarining ruxsat berish tartib-taomillaridan oʻtishining yagona tartibini belgilash maqsadida Vazirlar Mahkamasi qaror qiladi: 1. Quyidagilar: Harakatlanadigan tarkibning umumiy foydalaniladigan temir yoʻllarga chiqishi uchun ruxsat berish tartib-taomillaridan oʻtish tartibi toʻgʻrisidagi nizom 1-ilovaga* muvofiq; Temir yoʻl shoxobcha yoʻllarini qurish va rekonstruksiya qilishda ruxsat berish tartib-taomillaridan oʻtish tartibi toʻgʻrisidagi nizom 2-ilovaga* muvofiq tasdiqlansin. 2. Vazirliklar, davlat qoʻmitalari va idoralar bir oy muddatda oʻzlari tomonidan qabul qilingan normativ-huquqiy hujjatlarni ushbu qarorga muvofiqlashtirsinlar. 3. “Oʻzbekiston temir yoʻllari” davlat-aksiyadorlik kompaniyasi bir oy muddatda ushbu qarorning maqsadlari, mazmuni va amaliy ahamiyati tadbirkorlik subyektlari orasida keng yoritilishi yuzasidan tadbirlar tashkil etilishi va oʻtkazilishini taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.I.Zakirov zimmasiga yuklansin.
Ilmiy unvonlar berish tartibi toʻgʻrisidagi nizomga qoʻshimchalar kiritish haqida
(resolution, 2016-06-06)

Oʻzbekiston Respublikasi Vazirlar Mahkamasining 2012-yil 28-dekabrdagi 365-son “Oliy oʻquv yurtidan keyingi taʼlim hamda oliy malakali ilmiy va ilmiy-pedagog kadrlarni attestatsiyadan oʻtkazish tizimini takomillashtirish chora-tadbirlari toʻgʻrisida”gi va 2015-yil 24-fevraldagi 32-son “Oliy taʼlim muassasasining eng yaxshi pedagogi” tanlovi toʻgʻrisidagi nizomni tasdiqlash haqida”gi qarorlariga muvofiq Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi Rayosati qaror qiladi: 1. Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi Rayosatining 2013-yil 31-yanvardagi 195/4-son qarori (roʻyxat raqami 2444, 2013-yil 25-mart) (Oʻzbekiston Respublikasi qonun hujjatlari toʻplami, 2013-y., 13-son, 170-modda) bilan tasdiqlangan Ilmiy unvonlar berish tartibi toʻgʻrisidagi nizomga ilovaga muvofiq qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 10-band quyidagi mazmundagi xatboshi bilan toʻldirilsin: “Oliy taʼlim muassasasining eng yaxshi pedagogi” tanlovining respublika bosqichi gʻolibining faxriy diplomi professor yoki dotsent ilmiy unvonlarni berish uchun nashr etilgan darsliklarga, oʻquv qoʻllanmalariga, ilmiy maqolalarga ega boʻlish boʻyicha talablarning bajarilganligiga tenglashtiriladi.”. 2. 12-bandning “g” kichik bandi quyidagi mazmundagi xatboshi bilan toʻldirilsin: “Har bir taʼlim sohasi boʻyicha nominatsiyalarda 1-oʻrinni egallagan “Oliy taʼlim muassasasining eng yaxshi pedagogi” tanlovining respublika bosqichi gʻoliblari 3 yil mobaynida tegishli lavozimda vazifani bajarib turuvchining bir yillik muddatini oʻtamasdan professor ilmiy unvonini olish uchun OAKga hujjatlarni taqdim etish huquqiga ega;”. 3. 17-bandning “v” kichik bandi quyidagi mazmundagi xatboshi bilan toʻldirilsin: “Har bir taʼlim sohasi boʻyicha nominatsiyalarda 1-oʻrinni egallagan “Oliy taʼlim muassasasining eng yaxshi pedagogi” tanlovining respublika bosqichi gʻoliblari 3 yil mobaynida tegishli lavozimda vazifani bajarib turuvchining bir yillik muddatini oʻtamasdan dotsent ilmiy unvonini olish uchun OAKga hujjatlarni taqdim etish huquqiga ega;”. 4. Mazkur qoʻshimchalar Oʻzbekiston Respublikasi Madaniyat va sport ishlari vazirligi, Oliy va oʻrta maxsus taʼlim vazirligi, Sogʻliqni saqlash vazirligi, Xalq taʼlimi vazirligi, Qishloq va suv xoʻjaligi vazirligi, Tashqi ishlar vazirligi, Fanlar akademiyasi, Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qoʻmitasi bilan kelishilgan.
Oʻzbekiston Respublikasi Tashqi iqtisodiy faoliyat milliy banki va uning shuʼba tuzilmalari faoliyati takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida
(resolution, 2020-03-12)

Oʻzbekiston Respublikasi Tashqi iqtisodiy faoliyat milliy banki va uning shuʼba tuzilmalari faoliyatini yanada takomillashtirish, shuningdek qonunchilik normalarining bir xil qoʻllanilishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Oʻzbekiston Respublikasi Tashqi iqtisodiy faoliyat milliy banki ushbu qaror bilan Bank ustaviga kiritilayotgan oʻzgartirish va qoʻshimchalarning Oʻzbekiston Respublikasi Markaziy bankida qonun hujjatlarida belgilangan tartibda roʻyxatdan oʻtkazilishini taʼminlasin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 2. Vazirlar Mahkamasining “Oʻzbekiston Respublikasi Tashqi iqtisodiy faoliyat milliy bankining Ustaviga oʻzgartirish va qoʻshimchalar kiritish toʻgʻrisida” 2013-yil 23-yanvardagi 15-son qarorida: b) quyidagi mazmundagi 21-band qoʻshilsin: “21. Belgilab qoʻyilsinki, Oʻzbekiston Respublikasi Tashqi iqtisodiy faoliyat milliy banki tomonidan kredit va boshqa majburiyatlarni qoplash hisobiga undirilgan mol-mulkni, bank qurgan va qurayotgan koʻchmas mulk obyektlarini, shuningdek boshqa obyekt va investitsiyalarni sotishdan olingan mablagʻlarga davlat mulkini xususiylashtirishdan olingan mablagʻlar sifatida qaralmaydi”.
Mikrokredit tashkilotlari faoliyatini litsenziyalash tartibi toʻgʻrisidagi nizomga oʻzgartirishlar va qoʻshimcha kiritish haqida
(resolution, 2022-09-28)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi, “Mikrokredit tashkilotlari toʻgʻrisida”gi, “Faoliyatning ayrim turlarini litsenziyalash toʻgʻrisida”gi, 2014-yil 11-dekabrdagi OʻRQ-381-son “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2010-yil 23-yanvardagi 3/5-sonli qarori (roʻyxat raqami 2093, 2010-yil 13-aprel) (Oʻzbekiston Respublikasi qonun hujjatlari toʻplami, 2010-y., 14-15-son, 116-modda) bilan tasdiqlangan Mikrokredit tashkilotlari faoliyatini litsenziyalash tartibi toʻgʻrisidagi nizomga ilovaga muvofiq oʻzgartirishlar va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 13-bandda: birinchi xatboshi quyidagi tahrirda bayon etilsin: “Litsenziya olish uchun mikrokredit tashkiloti roʻyxatdan oʻtkazilganidan soʻng bir oydan kechiktirmasdan Markaziy bankka yoki uning tegishli hududiy boshqarmasiga quyida keltirilgan zarur boʻlgan hujjatlarni bevosita, pochta aloqasi vositalari orqali yoki elektron shaklda, ular olinganligi haqida xabardor qilingan holda taqdim etadi:”; quyidagi mazmundagi xatboshi bilan toʻldirilsin: “Elektron shaklda taqdim etilgan hujjatlar litsenziya daʼvogarining elektron raqamli imzosi bilan tasdiqlanadi.”. 2. 21-bandning sakkizinchi xatboshisi quyidagi tahrirda bayon etilsin: “kassa xonalarining texnik jihatdan mustahkamlanganligi va qoʻriqlash-yongʻindan saqlash signalizatsiya vositalari bilan jihozlanganligi boʻyicha Markaziy bank tegishli hududiy boshqarmasining xulosasi;”. 3. 38-bandning oltinchi xatboshisi quyidagi tahrirda bayon etilsin: “filial kassa xonalarining texnik jihatdan mustahkamlanganligi va qoʻriqlash-yongʻindan saqlash signalizatsiya vositalari bilan jihozlanganligi boʻyicha Markaziy bank tegishli hududiy boshqarmasining xulosasi.”.
“O`ZBEKISTON POCNTASI” AJning pochta aloqasining mintaqaviy (viloyat) tashkilotlari va pochta aloqasi obyektlari orqali pensiyalar, nafaqalar va boshqa toʻlovlarni toʻlashni tashkil etish toʻgʻrisidagi yoʻriqnomaga oʻzgartirishlar kiritish haqida
(resolution, 2018-02-02)

Oʻzbekiston Respublikasi Vazirlar Mahkamasining 2014-yil 31-dekabrdagi 372-son “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasining “Soliq va budjet siyosatining 2015-yilga moʻljallangan asosiy yoʻnalishlari qabul qilinganligi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2014-yil 4-dekabrdagi OʻRQ-379-son Qonuni)”gi qaroriga muvofiq Oʻzbekiston Respublikasi Moliya vazirligi va Axborot texnologiyalari va kommunikatsiyalarini rivojlantirish vazirligi qaror qiladi: 1. Oʻzbekiston Respublikasi Moliya vazirligi va Oʻzbekiston aloqa va axborotlashtirish agentligining 2012-yil 15-avgustdagi 58, 10-8/2927-sonli qarori (roʻyxat raqami 2394, 2012-yil 28-sentabr) (Oʻzbekiston Respublikasi qonun hujjatlari toʻplami, 2012-y., 40-son, 470-modda) bilan tasdiqlangan “O`ZBEKISTON POCNTASI” AJning pochta aloqasining mintaqaviy (viloyat) tashkilotlari va pochta aloqasi obyektlari orqali pensiyalar, nafaqalar va boshqa toʻlovlarni toʻlashni tashkil etish toʻgʻrisidagi yoʻriqnomaga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Muqaddimada “Ikkinchi jahon urushi” degan soʻzlar “1941 — 1945-yillardagi urush” degan soʻzlar bilan almashtirilsin. 2. Oʻzbek tilidagi matnning 38-bandi “a” kichik bandidagi “nizomning” degan soʻz “Yoʻriqnomaning” degan soʻz bilan almashtirilsin. 3. Mazkur oʻzgartirishlar “O`ZBEKISTON POCNTASI” AJ va Oʻzbekiston Respublikasi Markaziy banki bilan kelishilgan.
“Oʻsimlik dunyosi obyektlaridan maxsus foydalanish toʻgʻrisidagi ruxsatnoma blankalari namunalarini hamda Davlat oʻrmon fondiga kirmaydigan daraxtlar va butalarni kesish, shuningdek davlat oʻrmon fondi yerlariga kirmaydigan zaxira yerlarida pichan oʻrish va chorva mollarini oʻtlatish uchun beriladigan ruxsatnomalar blankalarini toʻldirish va hisobini yuritish tartibi toʻgʻrisida yoʻriqnomani tasdiqlash haqida”gi buyruqni oʻz kuchini yoʻqotgan deb topish toʻgʻrisida
(order, 2015-03-23)

Oʻzbekiston Respublikasi Vazirlar Mahkamasining 2014-yil 20-oktabrdagi 290-son “Biologik resurslardan foydalanishni tartibga solish va tabiatdan foydalanish sohasida ruxsat berish tartib-taomillaridan oʻtish tartibi toʻgʻrisida”gi qaroriga muvofiq Oʻzbekiston Respublikasi Tabiatni muhofaza qilish davlat qoʻmitasi qaror qiladi: 1. Oʻzbekiston Respublikasi Tabiatni muhofaza qilish davlat qoʻmitasi raisining 2007-yil 15-maydagi 01-705-son “Oʻsimlik dunyosi obyektlaridan maxsus foydalanish toʻgʻrisidagi ruxsatnoma blankalari namunalarini hamda Davlat oʻrmon fondiga kirmaydigan daraxtlar va butalarni kesish, shuningdek davlat oʻrmon fondi yerlariga kirmaydigan zaxira yerlarida pichan oʻrish va chorva mollarini oʻtlatish uchun beriladigan ruxsatnomalar blankalarini toʻldirish va hisobini yuritish tartibi toʻgʻrisida yoʻriqnomani tasdiqlash haqida”gi buyrugʻi (roʻyxat raqami 1686, 2007-yil 4-iyun) (Oʻzbekiston Respublikasi qonun hujjatlari toʻplami, 2007-y., 23-son, 244-modda) oʻz kuchini yoʻqotgan deb topilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Gazni hisobga olish priborlarini tekshiruvdan oʻtkazish tartibi toʻgʻrisidagi nizomning 22-bandiga oʻzgartirish kiritish haqida
(resolution, 2019-09-25)

Oʻzbekiston Respublikasining 2014-yil 11-dekabrdagi OʻRQ-381-son “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Qonuniga muvofiq Oʻzbekiston standartlashtirish, metrologiya va sertifikatlashtirish agentligi hamda Oʻzbekiston Respublikasi Vazirlar Mahkamasi huzuridagi Oʻzbekiston neft mahsulotlari va gazdan foydalanishni nazorat qilish davlat inspeksiyasi qaror qiladi: 1. Oʻzbekiston standartlashtirish, metrologiya va sertifikatlashtirish agentligi hamda Oʻzbekiston Respublikasi Vazirlar Mahkamasi huzuridagi Oʻzbekiston neft mahsulotlari va gazdan foydalanishni nazorat qilish davlat inspeksiyasining 2014-yil 7-iyuldagi k-3 va k-1-son qarori (roʻyxat raqami 2604, 2014-yil 30-iyul) (Oʻzbekiston Respublikasi qonun hujjatlari toʻplami, 2014-y., 31-son, 387-modda) bilan tasdiqlangan Gazni hisobga olish priborlarini tekshiruvdan oʻtkazish tartibi toʻgʻrisidagi nizomning 22-bandidagi “Oʻzbekiston standartlashtirish, metrologiya va sertifikatlashtirish agentligi tomonidan akkreditatsiya qilingan tashkilotlarga (bundan buyon matnda taʼmirlash tashkilotlari deb yuritiladi)” degan soʻzlar “taʼmirlash tashkilotlariga” degan soʻzlar bilan almashtirilsin. 2. Mazkur qaror “Oʻzbekneftgaz” MXK, “Oʻztransgaz” AK va Oʻzbekiston Respublikasi Savdo-sanoat palatasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
“Tijorat banklari tomonidan Ish bilan taʼminlashga koʻmaklashish davlat jamgʻarmasi mablagʻlari hisobidan shaxsiy yordamchi va dehqon xoʻjaliklariga chorvachilikni rivojlantirish uchun imtiyozli maqsadli mikrokreditlar berish tartibi toʻgʻrisidagi nizomni tasdiqlash haqida”gi qaror, shuningdek unga oʻzgartirishlar va qoʻshimchani oʻz kuchini yoʻqotgan deb topish toʻgʻrisida
(resolution, 2015-03-20)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Banklar va bank faoliyati toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi, Moliya vazirligi, Mehnat va aholini ijtimoiy muhofaza qilish vazirligi qaror qiladi: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Markaziy banki Boshqaruvi, Moliya vazirligi, Mehnat va aholini ijtimoiy muhofaza qilish vazirligining 2006-yil 14-apreldagi 275-V, 41 va 113-sonli “Tijorat banklari tomonidan Ish bilan taʼminlashga koʻmaklashish davlat jamgʻarmasi mablagʻlari hisobidan shaxsiy yordamchi va dehqon xoʻjaliklariga chorvachilikni rivojlantirish uchun imtiyozli maqsadli mikrokreditlar berish tartibi toʻgʻrisida nizomni tasdiqlash haqida”gi qarori (roʻyxat raqami 1567, 2006-yil 2-may) (Oʻzbekiston Respublikasi qonun hujjatlari toʻplami, 2006-y., 18-son, 156-modda); Oʻzbekiston Respublikasi Markaziy banki Boshqaruvi, Moliya vazirligi, Mehnat va aholini ijtimoiy muhofaza qilish vazirligining 2012-yil 28-apreldagi 13/3, 41 va 20-K-sonli “Tijorat banklari tomonidan Ish bilan taʼminlashga koʻmaklashish davlat jamgʻarmasi mablagʻlari hisobidan shaxsiy yordamchi va dehqon xoʻjaliklariga chorvachilikni rivojlantirish uchun imtiyozli maqsadli mikrokreditlar berish tartibi toʻgʻrisidagi nizomga oʻzgartirishlar va qoʻshimcha kiritish haqida”gi qarori (roʻyxat raqami 1567-1, 2012-yil 21-may) (Oʻzbekiston Respublikasi qonun hujjatlari toʻplami, 2012-y., 21-son, 235-modda). 2. Mazkur qaror rasmiy eʼlon qilingan kundan eʼtiboran kuchga kiradi.
“Tijorat banklari tomonidan shaxsiy yordamchi va dehqon xoʻjaliklariga chorvachilikni rivojlantirish uchun imtiyozli maqsadli mikrokreditlar berish tartibi toʻgʻrisida nizomni tasdiqlash haqida”gi qaror, shuningdek unga oʻzgartirishlar va qoʻshimchani oʻz kuchini yoʻqotgan deb topish toʻgʻrisida
(resolution, 2015-03-20)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Banklar va bank faoliyati toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Markaziy banki Boshqaruvining 2006-yil 8-apreldagi 9/7-son “Tijorat banklari tomonidan shaxsiy yordamchi va dehqon xoʻjaliklariga chorvachilikni rivojlantirish uchun imtiyozli maqsadli mikrokreditlar berish tartibi toʻgʻrisida nizomni tasdiqlash haqida”gi qarori (roʻyxat raqami 1568, 2006-yil 2-may) (Oʻzbekiston Respublikasi qonun hujjatlari toʻplami, 2006-y., 18-son, 157-modda); Oʻzbekiston Respublikasi Markaziy banki Boshqaruvining 2012-yil 28-apreldagi 13/1-son “Tijorat banklari tomonidan shaxsiy yordamchi va dehqon xoʻjaliklariga chorvachilikni rivojlantirish uchun imtiyozli maqsadli mikrokreditlar berish tartibi toʻgʻrisidagi nizomga oʻzgartirishlar va qoʻshimcha kiritish haqida”gi qarori (roʻyxat raqami 1568-1, 2012-yil 21-may) (Oʻzbekiston Respublikasi qonun hujjatlari toʻplami, 2012-y., 21-son, 236-modda). 2. Mazkur qaror rasmiy eʼlon qilingan kundan eʼtiboran kuchga kiradi.